title: 2004/858/ΕΚ: Απόφαση της Επιτροπής, της 15ης Δεκεμβρίου 2004, για την ίδρυση εκτελεστικού οργανισμού υπό την ονομασία «Εκτελεστικός Οργανισμός για το Πρόγραμμα Δημόσιας Υγείας» με σκοπό τη διαχείριση της κοινοτικής δράσης στον τομέα της δημόσιας υγείας — κατ’ εφαρμογή του κανονισμού (ΕΚ) αριθ. 58/2003 του Συμβουλίου

text:
               16.12.2004

               EL

               Επίσημη Εφημερίδα της Ευρωπαϊκής Ένωσης

               L 369/73

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 15ης Δεκεμβρίου 2004
   για την ίδρυση εκτελεστικού οργανισμού υπό την ονομασία «Εκτελεστικός Οργανισμός για το Πρόγραμμα Δημόσιας Υγείας» με σκοπό τη διαχείριση της κοινοτικής δράσης στον τομέα της δημόσιας υγείας — κατ’ εφαρμογή του κανονισμού (ΕΚ) αριθ. 58/2003 του Συμβουλίου
   (2004/858/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (1), και ιδίως το άρθρο 3 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 58/2003 παρέχει στην Επιτροπή την εξουσία να αποφασίζει την ίδρυση εκτελεστικών οργανισμών σύμφωνων με το γενικό καταστατικό που θεσπίζει ο ίδιος κανονισμός, και να τους αναθέτει ορισμένα καθήκοντα σχετικά με τη διαχείριση ενός ή περισσότερων κοινοτικών προγραμμάτων· η παρούσα απόφαση δεν επηρεάζει το πεδίο εφαρμογής του εν λόγω κανονισμού.

               (2)

               Η ίδρυση εκτελεστικού οργανισμού σκοπό έχει να δώσει τη δυνατότητα στην Επιτροπή να επικεντρωθεί στις δραστηριότητες και στα καθήκοντα προτεραιότητας, τα οποία δεν είναι δυνατόν να ανατεθούν σε εξωτερικούς φορείς, χωρίς ωστόσο να απολέσει η Επιτροπή την εποπτεία, τον έλεγχο και την τελική ευθύνη για τις δράσεις που διαχειρίζονται οι εκτελεστικοί οργανισμοί.

               (3)

               Η διαχείριση του προγράμματος κοινοτικής δράσης στον τομέα της δημόσιας υγείας, το οποίο θεσπίστηκε με την απόφαση αριθ. 1786/2002/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002 (2), αποσκοπεί στην εκτέλεση σχεδίων τεχνικού χαρακτήρα, που δεν συνεπάγονται τη λήψη πολιτικών αποφάσεων, και απαιτεί μια υψηλού επιπέδου τεχνική και χρηματοοικονομική εμπειρογνωμοσύνη καθ’ όλη την πορεία του σχεδίου.

               (4)

               Η μεταβίβαση σε εκτελεστικό οργανισμό καθηκόντων τα οποία συνδέονται με την εκτέλεση του εν λόγω προγράμματος μπορεί να γίνει με σαφή διαχωρισμό μεταξύ αφενός, του σταδίου του προγραμματισμού, που εμπίπτει στην αρμοδιότητα της Επιτροπής και αφετέρου, του σταδίου της εκτέλεσης των σχεδίων, που θα ανατεθεί στον εκτελεστικό οργανισμό.

               (5)

               Μελέτη κόστους/οφέλους που εκπονήθηκε γι’ αυτό το σκοπό κατέδειξε ότι η σύσταση εκτελεστικού οργανισμού θα συνέβαλλε στη βελτίωση της αποτελεσματικότητας κατά την εφαρμογή του προγράμματος για τη δημόσια υγεία με μικρότερο κόστος. Με βάση τα ιδιαίτερα χαρακτηριστικά του προγράμματος, η έμφαση δόθηκε στη μεταβίβαση τεχνικών καθηκόντων, δεδομένου ότι κεντρικός στόχος του προγράμματος είναι η ενίσχυση των διασυνδέσεων του προγράμματος για τη δημόσια υγεία με τις κοινότητες των εμπειρογνωμόνων στα κράτη μέλη.

               (6)

               Ο οργανισμός θα πρέπει να κινητοποιήσει εμπειρογνώμονες υψηλού επιπέδου για την εξυπηρέτηση των στόχων που όρισε η Επιτροπή και υπό τον έλεγχο της Επιτροπής. Ο οργανισμός θα πρέπει επίσης να βελτιστοποιήσει την εφαρμογή του προγράμματος διευκολύνοντας την πρόσληψη προσωπικού ειδικευμένου σε θέματα δημόσιας υγείας.

               (7)

               Πέρα από τα καθήκοντά του σε μακροπρόθεσμο επίπεδο, ο οργανισμός θα βελτιώσει την ευελιξία κατά την εφαρμογή του προγράμματος. Το ετήσιο πρόγραμμα εργασίας του θα εξασφαλίζει κυρίως την υποστήριξη του οργανισμού στην υλοποίηση των ετήσιων προτεραιοτήτων εφαρμογής του προγράμματος για τη δημόσια υγεία, οι οποίες προγραμματίζονται και αποφασίζονται από την Επιτροπή μετά από γνωμοδότηση της επιτροπής του προγράμματος.

               (8)

               Μια διαχείριση με βάση τα αποτελέσματα του οργανισμού, μαζί με τη θέσπιση των απαραίτητων διαδικασιών και συστημάτων ελέγχου και συντονισμού, θα απλουστεύσει τον τρόπο εφαρμογής του προγράμματος από τις υπηρεσίες της Επιτροπής. Οι υπηρεσίες της Επιτροπής θα φροντίσουν να αξιοποιήσουν τις τεχνικές εργασίες του οργανισμού αναπτύσσοντας παράλληλα και με τον κατάλληλο τρόπο τα καθήκοντα που προϋποθέτουν αποφάσεις πολιτικού χαρακτήρα. Οι υπηρεσίες της Επιτροπής θα αναπτύξουν εξάλλου τα καθήκοντα εφαρμογής του προγράμματος τα οποία δεν κρίνεται σκόπιμο να ανατεθούν στον οργανισμό.

               (9)

               Η συνεργασία του οργανισμού με τις υπηρεσίες της Επιτροπής και η εκπλήρωση των ειδικών καθηκόντων του στον τομέα της διάδοσης των πληροφοριών και της υποστήριξης των δικτύων αναμένεται να βοηθήσει να βελτιωθεί η προβολή της κοινοτικής δράσης στον τομέα της δημόσιας υγείας.

               (10)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής των εκτελεστικών οργανισμών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ίδρυση
   1.   Συνιστάται εκτελεστικός οργανισμός (εφεξής «ο οργανισμός») για τη διαχείριση του κοινοτικού προγράμματος στον τομέα της δημόσιας υγείας, του οποίου το καταστατικό διέπεται από τον κανονισμό (ΕΚ) αριθ. 58/2003.
   2.   Η ονομασία του οργανισμού είναι «Εκτελεστικός Οργανισμός για το Πρόγραμμα Δημόσιας Υγείας».
   Άρθρο 2
   Τόπος εγκατάστασης
   Ο Οργανισμός είναι εγκατεστημένος στο Λουξεμβούργο.
   Άρθρο 3
   Διάρκεια λειτουργίας του οργανισμού
   Ο οργανισμός συνιστάται για περίοδο που αρχίζει την 1η Ιανουαρίου 2005 και λήγει την 31η Δεκεμβρίου 2010.
   Άρθρο 4
   Στόχοι και καθήκοντα
   1.   Ο οργανισμός επιφορτίζεται, στο πλαίσιο του κοινοτικού προγράμματος στον τομέα της δημόσιας υγείας, το οποίο θεσπίστηκε με την απόφαση αριθ. 1786/2002/ΕΚ (εφεξής «απόφαση-πλαίσιο»), με την εκτέλεση των καθηκόντων που αφορούν την κοινοτική υποστήριξη του προγράμματος, εξαιρουμένων της αξιολόγησης του προγράμματος, της νομικής παρακολούθησης και κάθε άλλης δράσης που θα μπορούσε να εμπίπτει αποκλειστικώς στην αρμοδιότητα της Επιτροπής. Συγκεκριμένα, ο οργανισμός επιφορτίζεται με τα ακόλουθα καθήκοντα:

               α)

               με τη διαχείριση όλων των φάσεων του κύκλου του προγράμματος δημόσιας υγείας, σε σχέση με συγκεκριμένα σχέδια, βάσει της απόφασης αριθ. 1786/2002/ΕΚ και του προγράμματος εργασίας που προβλέπεται από την εν λόγω απόφαση και έχει εγκριθεί από την Επιτροπή, καθώς και με τους απαραίτητους ελέγχους, εκδίδοντας τις ενδεδειγμένες αποφάσεις, βάσει της πράξης μεταβίβασης καθηκόντων της Επιτροπής·

               β)

               με την έκδοση των πράξεων εκτέλεσης του προϋπολογισμού κατά τα έσοδα και τις δαπάνες, καθώς και με την εκτέλεση, βάσει των εξουσιών που του έχουν μεταβιβαστεί από την Επιτροπή, όλων των πράξεων που είναι απαραίτητες για τη διαχείριση του προγράμματος δημόσιας υγείας, ιδίως δε των πράξεων που συνδέονται με την ανάθεση των συμβάσεων και με τις επιχορηγήσεις·

               γ)

               με την επιμελητειακή, την επιστημονική και την τεχνική υποστήριξη, ιδίως οργανώνοντας τεχνικές συνεδριάσεις (διαχείριση ομάδων εργασίας εμπειρογνωμόνων), προπαρασκευαστικές μελέτες, σεμινάρια ή συνέδρια·

         2.   Η απόφαση της Επιτροπής για τη μεταβίβαση καθηκόντων καθορίζει λεπτομερώς το σύνολο των καθηκόντων που ανατίθενται στον οργανισμό. Διαβιβάζεται στην επιτροπή των εκτελεστικών οργανισμών προς ενημέρωση.
   Άρθρο 5
   Οργανωτική δομή
   1.   Η διαχείριση του οργανισμού ασκείται από διευθύνουσα επιτροπή και από διευθυντή, όργανα διοριζόμενα από την Επιτροπή.
   2.   Τα μέλη της διευθύνουσας επιτροπής διορίζονται για περίοδο δύο ετών.
   3.   Ο διευθυντής του οργανισμού διορίζεται για περίοδο τεσσάρων ετών.
   Άρθρο 6
   Επιχορήγηση
   Ο οργανισμός λαμβάνει επιχορήγηση, η οποία εγγράφεται στο γενικό προϋπολογισμό των Ευρωπαϊκών Κοινοτήτων και προέρχεται από το συνολικό κονδύλιο του προγράμματος για τη δημόσια υγεία.
   Άρθρο 7
   Έλεγχος και απολογισμός εκτέλεσης
   Ο οργανισμός υπόκειται στον έλεγχο της Επιτροπής και οφείλει να προβαίνει τακτικά σε απολογισμό της εκτέλεσης των προγραμμάτων που του ανατίθενται, σύμφωνα με τους κανόνες και με τη συχνότητα που καθορίζονται στην πράξη μεταβίβασης καθηκόντων.
   Άρθρο 8
   Εκτέλεση του προϋπολογισμού λειτουργίας
   Ο οργανισμός εκτελεί τον προϋπολογισμό λειτουργίας του σύμφωνα με τις διατάξεις του τυποποιημένου δημοσιονομικού κανονισμού (3).

      Βρυξέλλες, 15 Δεκεμβρίου 2004.

            Για την Επιτροπή

         Μάρκος ΚΥΠΡΙΑΝΟΥ

            Μέλος της Επιτροπής

      (1)  ΕΕ L 11 της 16.1.2003, σ. 1.

      (2)  ΕΕ L 271 της 9.10.2002, σ. 1· απόφαση όπως τροποποιήθηκε τελευταία από την απόφαση αριθ. 786/2004/ΕΚ (ΕΕ L 138 της 30.4.2004, σ. 7).

      (3)  Κανονισμός (ΕΚ) αριθ. 1653/2004 της Επιτροπής, της 21ης Σεπτεμβρίου 2004, για τη θέσπιση δημοσιονομικού κανονισμού-προτύπου των εκτελεστικών οργανισμών, κατ’ εφαρμογή του κανονισμού (ΕΚ) αριθ. 58/2003 του Συμβουλίου, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (ΕΕ L 297 της 22.9.2004, σ. 6).


title: Απόφαση (ΕΕ) 2017/562 του Συμβουλίου, της 21ης Μαρτίου 2017, για τον διορισμό ενός αναπληρωματικού μέλους, έπειτα από πρόταση της Πορτογαλικής Δημοκρατίας, στην Επιτροπή των Περιφερειών

text:
               25.3.2017

               EL

               Επίσημη Εφημερίδα της Ευρωπαϊκής Ένωσης

               L 80/32

         ΑΠΌΦΑΣΗ (ΕΕ) 2017/562 ΤΟΥ ΣΥΜΒΟΥΛΊΟΥ
   της 21ης Μαρτίου 2017
   για τον διορισμό ενός αναπληρωματικού μέλους, έπειτα από πρόταση της Πορτογαλικής Δημοκρατίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της πορτογαλικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου 2015, στις 5 Φεβρουαρίου 2015 και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020.

               (2)

               Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της θητείας του κ. Rodrigo VASCONCELOS DE OLIVEIRA,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται ως αναπληρωματικό μέλος στην Επιτροπή των Περιφερειών, για το εναπομένον διάστημα της τρέχουσας θητείας, δηλαδή έως τις 25 Ιανουαρίου 2020:

               —

               ο κ. Rui Jorge DA SILVA LEITE DE BETTENCOURT, Secretário Regional Adjunto da Presidência para as Relações Externas do Governo Regional dos Açores.

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 21 Μαρτίου 2017.

            Για το Συμβούλιο

            Ο Πρόεδρος

         E. SCICLUNA

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20 της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31 της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό μελών και αναπληρωτών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159 της 25.6.2015, σ. 70).


title: 2004/511/ΕΚ:Απόφαση του Συμβουλίου, της 10ης Ιουνίου 2004, σχετικά με την αντιπροσώπευση του κυπριακού λαού στο Ευρωπαϊκό Κοινοβούλιο σε περίπτωση διευθέτησης του κυπριακού προβλήματος

text:
               12.6.2004

               EL

               Επίσημη Εφημερίδα της Ευρωπαϊκής Ένωσης

               L 211/22

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 10ης Ιουνίου 2004
   σχετικά με την αντιπροσώπευση του κυπριακού λαού στο Ευρωπαϊκό Κοινοβούλιο σε περίπτωση διευθέτησης του κυπριακού προβλήματος
   (2004/511/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   το Πρωτόκολλο αριθ. 10 για την Κύπρο της Πράξης Προσχώρησης του 2003, και ιδίως το άρθρο 4,
   την πρόταση της Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Συμβούλιο τόνισε επανειλημμένα τη σαφή του προτίμηση για την ένταξη μιας επανενωμένης Κύπρου. Μέχρι σήμερα, δεν έχουν επιτευχθεί η συνολική διευθέτηση του κυπριακού προβλήματος και η επανένωση της Νήσου.

               (2)

               Σύμφωνα με το άρθρο 189 της συνθήκης περί ιδρύσεως της Ευρωπαϊκής Κοινότητας, το Ευρωπαϊκό Κοινοβούλιο αποτελείται από αντιπροσώπους των λαών των κρατών που έχουν συνενωθεί στην Κοινότητα. Τα μέλη του Ευρωπαϊκού Κοινοβουλίου εκλέγονται με άμεση και καθολική ψηφοφορία σύμφωνα με το άρθρο 190 της συνθήκης περί ιδρύσεως της Ευρωπαϊκής Κοινότητας, το άρθρο 108 της συνθήκης περί ιδρύσεως της Ευρωπαϊκής Κοινότητας Ατομικής Ενέργειας και την Πράξη περί της εκλογής των αντιπροσώπων στο Ευρωπαϊκό Κοινοβούλιο με άμεση καθολική ψηφοφορία, η οποία έχει προσαρτηθεί στην απόφαση 76/787/ΕΚΑΧ, ΕΟΚ, ΕΥΡΑΤΟΜ (1), του Συμβουλίου, όπως τροποποιήθηκε με την απόφαση 2002/772/ΕΚ, ΕΥΡΑΤΟΜ (2) του Συμβουλίου, (εφεξής «Πράξη του 1976»).

               (3)

               Τα μέλη του Ευρωπαϊκού Κοινοβουλίου για την επόμενη θητεία που καλύπτει την περίοδο 2004-2009 θα εκλεγούν στις εκλογές οι οποίες θα διεξαχθούν στις 10-13 Ιουνίου 2004. Σύμφωνα με το άρθρο 11 της Πράξης Προσχώρησης του 2003, ο αριθμός των αντιπροσώπων που εκλέγονται στην Κύπρο από την έναρξη της κοινοβουλευτικής περιόδου 2004-2009 καθορίζεται σε έξι. Ωστόσο, οι εκλογές γι’ αυτή την κοινοβουλευτική περίοδο 2004-2009 δεν θα διεξαχθούν στο τμήμα της Κύπρου στο οποίο η Κυβέρνηση της Κυπριακής Δημοκρατίας δεν ασκεί αποτελεσματικό έλεγχο.

               (4)

               Προκειμένου να διασφαλισθούν η εκπροσώπηση και τα εκλογικά δικαιώματα όλων των Κυπρίων, σε περίπτωση συνολικής διευθέτησης, είναι αναγκαίο να προβλεφθεί ότι η εντολή των αντιπροσώπων του κυπριακού λαού στο Ευρωπαϊκό Κοινοβούλιο που θα εκλεγούν τον Ιούνιο του 2004 ή σε μεταγενέστερες εκλογές θα λήξει πρόωρα και ότι θα διεξαχθούν έκτακτες εκλογές σε ολόκληρη την Κύπρο για την εναπομένουσα κοινοβουλευτική περίοδο του Ευρωπαϊκού Κοινοβουλίου,

         ΑΠΟΦΑΣΙΖΕΙ:
   Άρθρο 1
   Σε περίπτωση έναρξης ισχύος μιας συνολικής διευθέτησης του κυπριακού προβλήματος, οι ακόλουθες διατάξεις εφαρμόζονται κατά παρέκκλιση του άρθρου 190 παράγραφος 3 της Συνθήκης ΕΚ καθώς και του άρθρου 5, του άρθρου 10 παράγραφος 1 και του άρθρου 11 παράγραφος 2 της Πράξης του 1976:

               α)

               Η θητεία των εκλεγομένων αντιπροσώπων του κυπριακού λαού στο Ευρωπαϊκό Κοινοβούλιο λήγει με την έναρξη της πρώτης συνόδου του Ευρωπαϊκού Κοινοβουλίου που λαμβάνει χώρα μετά τις εκλογές που αναφέρονται στο σημείο β).

               β)

               Έκτακτες εκλογές των αντιπροσώπων του κυπριακού λαού στο Ευρωπαϊκό Κοινοβούλιο διεξάγονται σε ολόκληρη την Κύπρο για την εναπομένουσα κοινοβουλευτική περίοδο 2004 – 2009 ή για κάθε μεταγενέστερη κοινοβουλευτική περίοδο του Ευρωπαϊκού Κοινοβουλίου, την Κυριακή μετά τη λήξη περιόδου τεσσάρων μηνών από την έκδοση από το Συμβούλιο, σύμφωνα με το άρθρο 1 παράγραφος 2 του Πρωτοκόλλου αριθ. 10 της Πράξης Προσχώρησης του 2003, της πρώτης απόφασης για την άρση της αναστολής της εφαρμογής του κεκτημένου.

               γ)

               Η θητεία των εκλεγομένων μελών του Ευρωπαϊκού Κοινοβουλίου στις εκλογές που αναφέρονται στο σημείο β) αρχίζει με την έναρξη της πρώτης συνόδου του Ευρωπαϊκού Κοινοβουλίου που λαμβάνει χώρα μετά τις εκλογές που αναφέρονται στο σημείο β) και λήγει με την έναρξη της πρώτης συνόδου του Ευρωπαϊκού Κοινοβουλίου που λαμβάνει χώρα μετά τις επόμενες εκλογές.

         Άρθρο 2
   Η παρούσα απόφαση αρχίζει να ισχύει την επομένη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 10 Ιουνίου 2004.

            Για το Συμβούλιο

            Ο Πρόεδρος

         D. AHERN

      (1)  ΕΕ L 278 της 8.10.1976, σ. 1.

      (2)  ΕΕ L 283 της 21.10.2002, σ. 1.


title: Απόφαση 2014/400/ΚΕΠΠΑ του Συμβουλίου, της 26ης Ιουνίου 2014 , για την παράταση της εντολής του ειδικού εντεταλμένου της Ευρωπαϊκής Ένωσης στο Κοσσυφοπέδιο

text:
               27.6.2014

               EL

               Επίσημη Εφημερίδα της Ευρωπαϊκής Ένωσης

               L 188/68

         ΑΠΌΦΑΣΗ 2014/400/ΚΕΠΠΑ ΤΟΥ ΣΥΜΒΟΥΛΊΟΥ
   της 26ης Ιουνίου 2014
   για την παράταση της εντολής του ειδικού εντεταλμένου της Ευρωπαϊκής Ένωσης στο Κοσσυφοπέδιο (1)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 25 Ιανουαρίου 2012 το Συμβούλιο εξέδωσε την απόφαση 2012/39/ΚΕΠΠΑ (2) για τον διορισμό του κ. Samuel ŽBOGAR ως ειδικού εντεταλμένου της Ευρωπαϊκής Ένωσης (ΕΕΕΕ) στο Κοσσυφοπέδιο. Η εντολή του ΕΕΕΕ λήγει στις 30 Ιουνίου 2014.

               (2)

               Η εντολή του ΕΕΕΕ θα πρέπει να παραταθεί για ένα περαιτέρω χρονικό διάστημα οκτώ μηνών.

               (3)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να εμποδίσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός εντεταλμένος της Ευρωπαϊκής Ένωσης
   Η εντολή του κ. Samuel ŽBOGAR ως ειδικού εντεταλμένου της Ευρωπαϊκής Ένωσης (ΕΕΕΕ) παρατείνεται έως τις 28 Φεβρουαρίου 2015. Το Συμβούλιο μπορεί να αποφασίσει ότι η εντολή του ΕΕΕΕ θα τερματιστεί ενωρίτερα, βάσει αξιολόγησης της Επιτροπής Πολιτικής και Ασφάλειας (ΕΠΑ) και κατόπιν πρότασης της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).
   Άρθρο 2
   Στόχοι πολιτικής
   Η εντολή του ΕΕΕΕ βασίζεται στους στόχους της πολιτικής της Ένωσης στο Κοσσυφοπέδιο. Σε αυτούς περιλαμβάνεται η ανάληψη ηγετικού ρόλου στην προώθηση ενός σταθερού, βιώσιμου, ειρηνικού, δημοκρατικού και πολυεθνοτικού Κοσσυφοπεδίου, η ενίσχυση της σταθερότητας στην περιοχή καθώς και η συμβολή στην περιφερειακή συνεργασία και στις σχέσεις καλής γειτονίας στα Δυτικά Βαλκάνια, η προαγωγή ενός Κοσσυφοπεδίου προσηλωμένου στο κράτος δικαίου και στην προστασία των μειονοτήτων και της πολιτιστικής και θρησκευτικής κληρονομιάς, και η υποστήριξη της προόδου του Κοσσυφοπεδίου προς την Ένωση σύμφωνα με την ευρωπαϊκή προοπτική για την περιοχή και όπως αναφέρεται στα σχετικά συμπεράσματα του Συμβουλίου.
   Άρθρο 3
   Εντολή
   Προκειμένου να επιτευχθούν οι στόχοι πολιτικής, η εντολή του ΕΕΕΕ συνίσταται στα εξής:

               α)

               παροχή συμβουλών και υποστήριξης από την Ένωση στην πολιτική διαδικασία·

               β)

               προώθηση του γενικού πολιτικού συντονισμού της Ένωσης στο Κοσσυφοπέδιο·

               γ)

               ενίσχυση της παρουσίας της Ένωσης στο Κοσσυφοπέδιο και εξασφάλιση της συνεκτικότητας και της αποτελεσματικότητάς της·

               δ)

               παροχή τοπικής πολιτικής καθοδήγησης στον αρχηγό της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO), συμπεριλαμβανομένων των πολιτικών πτυχών για θέματα που αφορούν εκτελεστικές αρμοδιότητες·

               ε)

               διασφάλιση της συνέπειας και της συνεκτικότητας της δράσης της Ένωσης στο Κοσσυφοπέδιο, μεταξύ άλλων καθοδηγώντας σε τοπικό επίπεδο τη μετάβαση στην EULEX·

               στ)

               υποστήριξη της προόδου του Κοσσυφοπεδίου προς την Ένωση, σύμφωνα με την ευρωπαϊκή προοπτική για την περιοχή, μέσω στοχευμένης δημόσιας επικοινωνίας και ενωσιακών δραστηριοτήτων προβολής που έχουν σχεδιαστεί ώστε να εξασφαλίσουν ευρύτερη κατανόηση και υποστήριξη για σχετικά με την Ένωση θέματα από τους κατοίκους του Κοσσυφοπεδίου, καθώς και σχετικά με τις δραστηριότητες της EULEX·

               ζ)

               παρακολούθηση, βοήθεια και διευκόλυνση της προόδου όσον αφορά τις πολιτικές, οικονομικές και ευρωπαϊκές προτεραιότητες, σύμφωνα με τις αντίστοιχες θεσμικές ικανότητες και ευθύνες·

               η)

               συμβολή στην ανάπτυξη και εδραίωση του σεβασμού των ανθρώπινων δικαιωμάτων και των θεμελιωδών ελευθεριών στο Κοσσυφοπέδιο, μεταξύ άλλων όσον αφορά τις γυναίκες και τα παιδιά και την προστασία των μειονοτήτων, σύμφωνα με την πολιτική της Ένωσης για τα ανθρώπινα δικαιώματα και τις κατευθυντήριες γραμμές της Ένωσης σε θέματα ανθρώπινων δικαιωμάτων·

               θ)

               βοήθεια στην πραγματοποίηση του διαλόγου μεταξύ Βελιγραδίου και Πρίστινας τον οποίο διευκολύνει η Ένωση.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία της ΥΕ.
   2.   Η ΕΠΑ διατηρεί προνομιούχο δεσμό με τον ΕΕΕΕ και είναι το κύριο σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής του, με την επιφύλαξη των εξουσιών της ΥΕ.
   3.   Ο ΕΕΕΕ εργάζεται σε πλήρη συντονισμό με την Ευρωπαϊκή Υπηρεσία Εξωτερικής Δράσης (ΕΥΕΔ) και τα αρμόδια τμήματά της.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, για το χρονικό διάστημα από την 1η Ιουλίου 2014 έως τις 28 Φεβρουαρίου 2015, ανέρχεται σε 1 450 000 EUR.
   2.   Η διαχείριση των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης. Οι υπήκοοι των χωρών της περιοχής των Δυτικών Βαλκανίων δικαιούνται να συμμετέχουν σε διαγωνισμούς για συμβάσεις.
   3.   Η διαχείριση των δαπανών αποτελεί αντικείμενο σύμβασης μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Ορίζεται ειδικό προσωπικό για να συνδράμει τον ΕΕΕΕ στην εκτέλεση της εντολής του και για να συμβάλει στη συνοχή, στην προβολή και στην αποτελεσματικότητα της συνολικής δράσης της Ένωσης στο Κοσσυφοπέδιο. Εντός των ορίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση της ομάδας του. Η ομάδα περιλαμβάνει την εμπειρογνωμοσύνη σε ειδικά ζητήματα πολιτικής, όπως απαιτεί η εντολή. Ο ΕΕΕΕ ενημερώνει το Συμβούλιο και την Επιτροπή αμέσως για τη σύνθεση της ομάδας του.
   2.   Τα κράτη μέλη, τα θεσμικά όργανα της Ένωσης και η ΕΥΕΔ δύνανται να προτείνουν την απόσπαση προσωπικού στην υπηρεσία του ΕΕΕΕ. Οι αποδοχές του εν λόγω αποσπασμένου προσωπικού καλύπτονται από το κράτος μέλος, το σχετικό θεσμικό όργανο της Ένωσης ή την ΕΥΕΔ, αντίστοιχα. Οι εμπειρογνώμονες που αποσπώνται από τα κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στην υπηρεσία του ΕΕΕΕ. Το διεθνές συμβασιούχο προσωπικό έχει την ιθαγένεια ενός κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του θεσμικού οργάνου της Ένωσης ή της ΕΥΕΔ και ασκεί τα καθήκοντά του και ενεργεί υπέρ των συμφερόντων της εντολής του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και οι λοιπές εγγυήσεις που απαιτούνται για την ολοκλήρωση και την ομαλή λειτουργία της αποστολής του ΕΕΕΕ και των μελών του προσωπικού του συμφωνούνται με τα μέρη υποδοχής, ανάλογα με την περίπτωση. Τα κράτη μέλη και η ΕΥΕΔ παρέχουν την απαιτούμενη υποστήριξη για τον σκοπό αυτό.
   Άρθρο 8
   Ασφάλεια των διαβαθμισμένων πληροφοριών της ΕΕ
   1.   Ο ΕΕΕΕ και τα μέλη της ομάδας του τηρούν τις αρχές ασφαλείας και τις στοιχειώδεις προδιαγραφές που θεσπίστηκαν με την απόφαση 2013/488/ΕΕ του Συμβουλίου (3).
   2.   Η ΥΕ εξουσιοδοτείται να κοινολογεί στο ΝΑΤΟ/στην KFOR πληροφορίες και έγγραφα της ΕΕ που φέρουν διαβάθμιση έως «CONFIDENTIEL UE/EU CONFIDENTIAL» και έχουν παραχθεί για τους σκοπούς της δράσης, σύμφωνα με τους κανόνες ασφαλείας για την προστασία των διαβαθμισμένων πληροφοριών της ΕΕ.
   3.   Η ΥΕ εξουσιοδοτείται να κοινολογεί στα Ηνωμένα Έθνη (ΗΕ) και τον Οργανισμό για την Ασφάλεια και τη Συνεργασία στην Ευρώπη (ΟΑΣΕ), σύμφωνα με τις επιχειρησιακές ανάγκες του ΕΕΕΕ, διαβαθμισμένες πληροφορίες και έγγραφα της ΕΕ ως τον βαθμό «RESTREINT UE/EU RESTRICTED» που έχουν παραχθεί για τους σκοπούς της δράσης, σύμφωνα με τους κανόνες ασφαλείας για την προστασία των διαβαθμισμένων πληροφοριών της ΕΕ. Για τον σκοπό αυτό εκπονούνται τοπικές ρυθμίσεις.
   4.   Η ΥΕ εξουσιοδοτείται να κοινολογεί σε τρίτα μέρη που συνδέονται με την παρούσα απόφαση μη διαβαθμισμένα έγγραφα της ΕΕ που αφορούν τις συζητήσεις του Συμβουλίου σχετικά με τη δράση, τα οποία καλύπτονται από την υποχρέωση τήρησης επαγγελματικού απορρήτου δυνάμει του άρθρου 6 παράγραφος 1 του εσωτερικού κανονισμού του Συμβουλίου (4).
   Άρθρο 9
   Πρόσβαση στις πληροφορίες και στην υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου εξασφαλίζουν ότι παρέχεται πρόσβαση στον ΕΕΕΕ σε κάθε σχετική πληροφορία.
   2.   Η αντιπροσωπία της Ένωσης και/ή τα κράτη μέλη παρέχουν, κατά περίπτωση, υλικοτεχνική υποστήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που αναπτύσσεται εκτός της Ένωσης και εκτελεί επιχειρησιακά καθήκοντα δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σε συμφωνία με την εντολή του και ανάλογα με την κατάσταση της ασφάλειας στην περιοχή ευθύνης του, για την ασφάλεια του συνόλου του προσωπικού υπό την άμεση εξουσία του, κυρίως δε:

               α)

               καταρτίζει ειδικό σχέδιο ασφάλειας, με βάση καθοδήγηση της ΕΥΕΔ, το οποίο περιλαμβάνει ειδικά υλικά, οργανωτικά και διαδικαστικά μέτρα ασφάλειας, που διέπουν τη διαχείριση της ασφάλειας κινήσεων του προσωπικού προς την περιοχή ευθύνης του και εντός αυτής, καθώς και τη διαχείριση συμβάντων που αφορούν την ασφάλεια, καθώς και σχέδιο έκτακτης ανάγκης και σχέδιο εκκένωσης της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στην περιοχή ευθύνης του·

               γ)

               μεριμνά ώστε όλα τα μέλη της ομάδας του ΕΕΕΕ που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να έχουν λάβει την κατάλληλη κατάρτιση όσον αφορά την ασφάλεια πριν ή μόλις φτάσουν στην περιοχή ευθύνης του, με βάση τις διαβαθμίσεις κινδύνου που έχουν ορισθεί για την εν λόγω περιοχή·

               δ)

               μεριμνά για την εφαρμογή όλων των εγκεκριμένων συστάσεων που διατυπώνονται στα πλαίσια των τακτικών αξιολογήσεων ασφαλείας και υποβάλλει γραπτές εκθέσεις για την εφαρμογή τους και για άλλα ζητήματα ασφαλείας στο πλαίσιο των ενδιάμεσων εκθέσεων προόδου και των εκθέσεων σχετικά με την εκτέλεση της εντολής, στην ΥΕ, στο Συμβούλιο και στην Επιτροπή.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά εκθέσεις στην ΥΕ και στην ΕΠΑ. Ο ΕΕΕΕ υποβάλλει επίσης εκθέσεις, αν χρειασθεί, στις ομάδες εργασίας του Συμβουλίου. Οι τακτικές εκθέσεις διανέμονται μέσω του δικτύου COREU. Ο ΕΕΕΕ μπορεί να υποβάλλει εκθέσεις στο Συμβούλιο Εξωτερικών Υποθέσεων. Σύμφωνα με το άρθρο 36 της Συνθήκης, ο ΕΕΕΕ μπορεί να συμμετέχει στη συνοπτική ενημέρωση του Ευρωπαϊκού Κοινοβουλίου.
   Άρθρο 12
   Συντονισμός
   1.   Ο ΕΕΕΕ συμβάλει στην ενότητα, τη συνέπεια και την αποτελεσματικότητα της δράσης της Ένωσης και επιδιώκει να εξασφαλίσει ότι όλα τα μέσα της Ένωσης και οι δράσεις των κρατών μελών αναλαμβάνονται με συνέπεια για την επίτευξη των στόχων πολιτικής της Ένωσης. Οι δραστηριότητες του ΕΕΕΕ συντονίζονται με τις δραστηριότητες της Επιτροπής, καθώς και, αν χρειαστεί, με τις δραστηριότητες άλλων ΕΕΕΕ που δραστηριοποιούνται στην περιοχή. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπίες της Ένωσης.
   2.   Επιτόπου, διατηρείται στενή επαφή με τους αρχηγούς των αντιπροσωπειών της Ένωσης στην περιοχή και τους αρχηγούς αποστολής των κρατών μελών. Καταβάλλουν κάθε δυνατή προσπάθεια προκειμένου να επικουρούν τον ΕΕΕΕ κατά την εκτέλεση της εντολής. Ο ΕΕΕΕ παρέχει τοπική πολιτική καθοδήγηση στον αρχηγό της αποστολής της EULEX KOSOVO, μεταξύ άλλων και στις πολιτικές πτυχές θεμάτων που αφορούν εκτελεστικές αρμοδιότητες. Ο ΕΕΕΕ και ο διοικητής μη στρατιωτικών επιχειρήσεων διαβουλεύονται μεταξύ τους, ανάλογα με την περίπτωση.
   3.   Ο ΕΕΕΕ διατηρεί επίσης επαφή επιτοπίως με σχετικούς τοπικούς οργανισμούς και άλλους διεθνείς και περιφερειακούς παράγοντες.
   4.   Ο ΕΕΕΕ, μαζί με άλλους ενωσιακούς παράγοντες παρόντες στην περιοχή, εξασφαλίζει τη διάδοση και την ανταλλαγή πληροφοριών μεταξύ ενωσιακών παραγόντων στο θέατρο των επιχειρήσεων, προκειμένου να επιτυγχάνεται υψηλός βαθμός κοινής αντίληψης και εκτίμησης της κατάστασης.
   Άρθρο 13
   Συνδρομή σε σχέση με αξιώσεις
   Ο ΕΕΕΕ και το προσωπικό του παρέχουν συνδρομή με τη χορήγηση στοιχείων για να ανταποκριθούν σε τυχόν αξιώσεις και υποχρεώσεις που απορρέουν από τις εντολές των προηγουμένων ΕΕΕΕ στο Κοσσυφοπέδιο, και χορηγούν διοικητική συνδρομή και πρόσβαση στους σχετικούς φακέλους για τους σκοπούς αυτούς.
   Άρθρο 14
   Επανεξέταση
   Η υλοποίηση της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στην ΥΕ, το Συμβούλιο και την Επιτροπή συγκεφαλαιωτική έκθεση για την εκτέλεση της εντολής του μέχρι το τέλος του Νοεμβρίου 2014.
   Άρθρο 15
   Έναρξη ισχύος
   Η παρούσα απόφαση αρχίζει να ισχύει από την ημερομηνία της έκδοσής της.
   Εφαρμόζεται από την 1η Ιουλίου 2014.

      Βρυξέλλες, 26 Ιουνίου 2014.

            Για το Συμβούλιο

            Ο Πρόεδρος

         E. ΒΕΝΙΖΈΛΟΣ

      (1)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244/99 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.

      (2)  ΕΕ L 23 της 26.1.2012, σ. 5.

      (3)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274, 15.10.2013, σ. 1).

      (4)  Απόφαση 2009/937/ΕΕ, της 1ης Δεκεμβρίου 2009, για την έγκριση του εσωτερικού κανονισμού του Συμβουλίου (ΕΕ L 325 της 11.12.2009, σ. 35).


Avis juridique important

|

E1994C0193

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 193/94/COL της 30ής Νοεμβρίου 1994 για την έγκριση των σχεδίων σχετικά με την εξέταση των καταλοίπων από ορισμένα κράτη ΕΖΕΣ

Επίσημη Εφημερίδα αριθ. L 383 της 31/12/1994 σ. 0043 - 0044

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 193/94/COL της 30ής Νοεμβρίου 1994 για την έγκριση των σχεδίων σχετικά με την εξέταση των καταλοίπων από ορισμένα κράτη ΕΖΕΣ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως προσαρμόστηκε από το πρωτόκολλο περί προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο 1 παράγραφος 4 στοιχείο δ),την πράξη που αναφέρεται στο σημείο 29 του κεφαλαίου I του παραρτήματος I της συμφωνίας για τον Ευρωπαϊκό Οικονομικό Χώρο σχετικά με την εξέταση των ζώων και του νωπού κρέατος για την παρουσία καταλοίπων (οδηγία 86/469/EOK του Συμβουλίου, η οποία εφεξής καλείται «πράξη περί καταλοίπων»), και ιδίως το άρθρο 4,τη συμφωνία μεταξύ των κρατών ΕΖΕΣ σχετικά με την σύσταση Εποπτεύουσας Αρχής και Δικαστηρίου, όπως προσαρμόστηκε από το πρωτόκολλο περί προσαρμογής της συμφωνίας μεταξύ των κρατών ΕΖΕΣ για τη σύσταση Εποπτεύουσας Αρχής και του Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1, άρθρο 1 στοιχείο ε),Εκτιμώντας:ότι η Φινλανδία με το έγγραφο της 23ης Νοεμβρίου 1993, η Αυστρία με το έγγραφο της 28ης Δεκεμβρίου 1993, η Νορβηγία με το έγγραφο της 27ης Ιανουαρίου 1994 και η Σουηδία με το έγγραφο της 31ης Μαρτίου 1994, απέστειλαν στην Εποπτεύουσα Αρχή της ΕΖΕΣ σχέδια για τα εθνικά μέτρα που λήφθηκαν για την εξέταση των καταλοίπων των ουσιών που αναφέρονται στο παράρτημα I της πράξεως περί καταλοίπων 7ότι η εξέταση των σχεδίων αυτών, όπως τροποποιήθηκαν, έδειξε ότι πληρούν τις διατάξεις της πράξεως περί καταλοίπων, και ιδίως το άρθρο 4 παράγραφος 1 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Κτηνιατρικής Επιτροπής της ΕΖΕΣ, η οποία υποβοηθεί το έργο της Εποπτεύουσας Αρχής της ΕΖΕΣ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:1. Εγκρίνονται τα σχέδια αναφορικά με την εξέταση καταλοίπων ουσιών που αναφέρονται στο παράρτημα I της πράξεως που αναφέρεται στο σημείο 29 του κεφαλαίου I του παραρτήματος I της συμφωνίας για τον Ευρωπαϊκό Οικονομικό Χώρο, όσον αφορά την εξέταση ζώων και νωπού κρέατος για την παρουσία καταλοίπων (οδηγία 86/469/EOK του Συμβουλίου) που υποβλήθηκαν από τα κράτη ΕΖΕΣ, καθώς και το παράρτημα.2. Τα κράτη ΕΖΕΣ που αναφέρονται στο παράρτημα θα θεσπίσουν τους αναγκαίους νόμους, κανονισμούς και διοικητικές διατάξεις για την εφαρμογή των σχεδίων που αναφέρονται στο σημείο 1.3. Η παρούσα απόφαση αρχίζει να ισχύει την 1η Δεκεμβρίου 1994.4. Η παρούσα απόφαση απευθύνεται στα κράτη ΕΖΕΣ.5. Η παρούσα απόφαση είναι αυθεντική στην αγγλική γλώσσα.Βρυξέλλες, 30 Νοεμβρίου 1994.Για την Εποπτεύουσα Αρχή της ΕΖΕΣPekka SΔILΔΜέλος της Εποπτεύουσας ΑρχήςΠΑΡΑΡΤΗΜΑ Χώρες με εγκεκριμένα σχέδια αναφορικά με την εξέταση καταλοίπων ουσιών ΑυστρίαΦινλανδίαΝορβηγίαΣουηδία


Avis juridique important

|

32000D0324

2000/324/ΕΚ: Απόφαση της Επιτροπής, της 25ης Απριλίου 2000, για τροποποίηση της απόφασης 1999/215/ΕΚ για την αποδοχή των αναλήψεων υποχρεώσεων που προτάθηκαν σε σχέση με τη διαδικασίας αντιντάμπινγκ όσον αφορά τις εισαγωγές σπάγκων για δεσίματα ή δεματιάσματα από πολυπροπυλένιο καταγωγής Πολωνίας, Τσεχικής Δημοκρατίας και Ουγγαρίας και για την περάτωση της διαδικασίας όσον αφορά αυτές τις εισαγωγές καταγωγής Σαουδικής Αραβίας [κοινοποιηθείσα υπό τον αριθμό Ε(2000) 1058]

Επίσημη Εφημερίδα αριθ. L 112 της 11/05/2000 σ. 0065 - 0066

Απόφαση της Επιτροπήςτης 25ης Απριλίου 2000για τροποποίηση της απόφασης 1999/215/ΕΚ για την αποδοχή των αναλήψεων υποχρεώσεων που προτάθηκαν σε σχέση με τη διαδικασία αντιντάμπινγκ όσον αφορά τις εισαγωγές σπάγκων για δεσίματα ή δεματιάσματα από πολυπροπυλένιο καταγωγής Πολωνίας, Τσεχικής Δημοκρατίας και Ουγγαρίας και για την περάτωση της διαδικασίας όσον αφορά αυτές τις εισαγωγές καταγωγής Σαουδικής Αραβίας[κοινοποιηθείσα υπό τον αριθμό Ε(2000) 1058](2000/324/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 905/98(2), και ιδίως το άρθρο 8 παράγραφος 9,Μετά από διαβουλεύσεις με τη συμβουλευτική επιτροπή,Εκτιμώντας τα ακόλουθα:A. ΠΡΟΓΕΝΕΣΤΕΡΗ ΔΙΑΔΙΚΑΣΙΑ(1) Το Συμβούλιο, μετά από έρευνα που άρχισε με τη δημοσίευση σχετική ανακοίνωσης στην Επίσημη Εφημερίδα των Ευρωπαϊκών Κοινοτήτων(3), επέβαλε, με τον κανονισμό (ΕΚ) αριθ. 603/1999(4), οριστικούς δασμούς αντιντάμπινγκ στις εισαγωγές σπάγκων για δεσίματα ή δεματιάσματα από πολυπροπυλένιο καταγωγής Πολωνίας, Τσεχικής Δημοκρατίας και Ουγγαρίας.(2) Επίσης, στο πλαίσιο της ίδιας έρευνας, η Επιτροπή αποδέχθηκε, με την απόφαση 1999/215/ΕΚ, της 16ης Μαρτίου 1999(5), αναλήψεις υποχρεώσεων ως προς τις τιμές που πρότεινε, μεταξύ άλλων, η πολωνική εταιρεία WKI Isoliertechnik Spolka z.o.o (καλούμενη εφεξής "η εταιρεία").B. ΑΝΑΚΛΗΣΗ ΤΗΣ ΑΝΑΛΗΨΗΣ ΥΠΟΧΡΕΩΣΕΩΝ(3) Εντούτοις, η ως άνω εταιρεία ανακάλεσε πλέον την ανάληψη υποχρεώσεων που είχε προτείνει, καθώς της ήταν δύσκολο να τηρήσει ορισμένες προϋποθέσεις που συνδέονταν με αυτήν.(4) Συνεπώς, μετά την εν λόγω ανάκληση, θα πρέπει να επέλθουν τροποποιήσεις στην απόφαση 1999/215/ΕΚ, προκειμένου να διαγραφεί η επωνυμία της συγκεκριμένης εταιρείας από τον πίνακα των εταιρειών, των οποίων αναλήψεις υποχρεώσεων έγιναν αποδεκτές στο πλαίσιο της παρούσας διαδικασίας.(5) Παράλληλα με την παρούσα απόφαση, το Συμβούλιο ανακάλεσε, με τον κανονισμό (ΕΚ) αριθ. 968/2000(6), την απαλλαγή από τους δασμούς αντιντάμπινγκ που είχε παραχωρηθεί στην εν λόγω εταιρεία και επέβαλε οριστικό δασμό αντιντάμπινγκ στα προϊόντα της,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το άρθρο 1 παράγραφος 1 της απόφασης 1999/215/ΕΚ αντικαθίσταται από το ακόλουθο κείμενο:"1. Γίνονται αποδεκτές οι αναλήψεις υποχρεώσεων που πρότειναν οι ακόλουθοι παραγωγοί στο πλαίσιο των διαδικασιών αντιντάμπινγκ όσον αφορά εισαγωγές στην Κοινότητα σπάγκων για δεσίματα ή δεματιάσματα από πολυπροπυλένιο, καταγωγής Πολωνίας, Τσεχικής Δημοκρατίας και Ουγγαρίας.>ΘΕΣΗ ΠΙΝΑΚΑ>"Άρθρο 2Η παρούσα απόφαση αρχίζει να ισχύει την επομένη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 25 Απριλίου 2000.Για την ΕπιτροπήPascal LamyΜέλος της Επιτροπής(1) ΕΕ L 56 της 6.3.1996, σ. 1.(2) ΕΕ L 128 της 30.4.1998, σ. 18.(3) ΕΕ C 1 της 3.1.1998, σ. 10.(4) ΕΕ L 75 της 20.3.1999, σ. 1.(5) ΕΕ L 75 της 20.3.1999, σ. 34.(6) Βλέπε σελίδα 1 της παρούσας Επίσημης Εφημερίδας.


title: Απόφαση 2009/1012/ΚΕΠΠΑ του Συμβουλίου, της 22ας Δεκεμβρίου 2009 , για την υποστήριξη των δραστηριοτήτων της ΕΕ για την προώθηση σε τρίτες χώρες του ελέγχου των εξαγωγών όπλων και των αρχών και κριτηρίων της κοινής θέσης 2008/944/ΚΕΠΠΑ

text:
               29.12.2009

               EL

               Επίσημη Εφημερίδα της Ευρωπαϊκής Ένωσης

               L 348/16

      ΑΠΌΦΑΣΗ 2009/1012/ΚΕΠΠΑ ΤΟΥ ΣΥΜΒΟΥΛΊΟΥ

   της 22ας Δεκεμβρίου 2009
   για την υποστήριξη των δραστηριοτήτων της ΕΕ για την προώθηση σε τρίτες χώρες του ελέγχου των εξαγωγών όπλων και των αρχών και κριτηρίων της κοινής θέσης 2008/944/ΚΕΠΠΑ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 26 παράγραφος 2 και το άρθρο 31 παράγραφος 1,
   Εκτιμώντας τα ακόλουθα:

               (1)

               Στις 26 Ιουνίου 1997, το Συμβούλιο ενέκρινε το Πρόγραμμα της ΕΕ για την πρόληψη και την καταπολέμηση της παράνομης εμπορίας συμβατικών όπλων, με βάση το οποίο η ΕΕ και τα κράτη μέλη αναλαμβάνουν συντονισμένη δράση για να βοηθήσουν άλλες χώρες στην πρόληψη και την καταπολέμηση της παράνομης εμπορίας όπλων.

               (2)

               Στις 8 Δεκεμβρίου 2008 το Συμβούλιο υιοθέτησε την κοινή θέση 2008/944/ΚΕΠΠΑ για τον καθορισμό κοινών κανόνων που διέπουν τον έλεγχο των εξαγωγών στρατιωτικής τεχνολογίας και εξοπλισμού (1), η οποία θεσπίζει οκτώ κριτήρια για τις εξαγωγές συμβατικών όπλων, καθιερώνει μηχανισμό κοινοποίησης και διαβούλευσης για τις περιπτώσεις αρνήσεων και προβλέπει διαδικασία διαφάνειας μέσω της δημοσίευσης των ετήσιων εκθέσεων της ΕΕ για τις εξαγωγές όπλων. Η εν λόγω κοινή θέση συμβάλλει σημαντικά στην εναρμόνιση των εθνικών πολιτικών ελέγχου των εξαγωγών όπλων, ενώ διάφορες τρίτες χώρες έχουν προσυπογράψει επισήμως τις αρχές και τα κριτήριά της.

               (3)

               Σύμφωνα με το άρθρο 11 της κοινής θέσης 2008/944/ΚΕΠΠΑ, τα κράτη μέλη καταβάλλουν κάθε δυνατή προσπάθεια ώστε να παροτρύνουν και άλλα κράτη που εξάγουν όπλα να εφαρμόσουν τα κριτήρια της εν λόγω κοινής θέσης.

               (4)

               Η Ευρωπαϊκή Στρατηγική Ασφαλείας που υιοθέτησαν οι αρχηγοί κρατών και κυβερνήσεων στις 12 Δεκεμβρίου 2003 αναφέρει πέντε βασικές προκλήσεις που πρέπει να αντιμετωπίσει η ΕΕ σε ένα μεταψυχροπολεμικό περιβάλλον: τρομοκρατία, διάδοση των όπλων μαζικής καταστροφής, περιφερειακές συγκρούσεις, αποσάθρωση του κράτους και οργανωμένο έγκλημα. Οι συνέπειες της ανεξέλεγκτης κυκλοφορίας συμβατικών όπλων διαδραματίζουν βασικό ρόλο σε τέσσερις από τις πέντε αυτές προκλήσεις. Πράγματι, η ανεξέλεγκτη μεταβίβαση όπλων συμβάλλει στην όξυνση της τρομοκρατίας και του οργανωμένου εγκλήματος και αποτελεί μείζονα παράγοντα στην ανάφλεξη και επέκταση των συγκρούσεων καθώς και στην κατάρρευση των κρατικών δομών. Επιπλέον, στη Στρατηγική τονίζεται η σημασία του ελέγχου των εξαγωγών για την ανάσχεση της διάδοσης.

               (5)

               Η Διεθνής Πράξη που επιτρέπει στα κράτη να εντοπίζουν και να επισημαίνουν, κατά τρόπο έγκαιρο και αξιόπιστο, τα παράνομα φορητά όπλα και τον ελαφρό οπλισμό, την οποία εξέδωσε η Γενική Συνέλευση των Ηνωμένων Εθνών στις 8 Δεκεμβρίου 2005, αποσκοπεί στην ενίσχυση της αποτελεσματικότητας και τη συμπλήρωση υφιστάμενων διμερών, περιφερειακών και διεθνών συμφωνιών για την πρόληψη, την καταπολέμηση και την εξάλειψη του λαθρεμπορίου φορητών όπλων και ελαφρού οπλισμού σε όλες του τις πτυχές.

               (6)

               Η στρατηγική της ΕΕ για την καταπολέμηση της παράνομης συσσώρευσης και διακίνησης SALW και των πυρομαχικών τους, την οποία ενέκρινε το Ευρωπαϊκό Συμβούλιο της 15ης-16ης Δεκεμβρίου 2005, προβλέπει ότι η ΕΕ θα πρέπει, σε περιφερειακό και διεθνές επίπεδο, να υποστηρίζει την ενίσχυση του ελέγχου των εξαγωγών και την προαγωγή των κριτηρίων του Κώδικα συμπεριφοράς για τις εξαγωγές όπλων, ο οποίος εν συνεχεία αντικαταστάθηκε από την κοινή θέση 2008/944/ΚΕΠΠΑ, μεταξύ άλλων με την παροχή βοήθειας προς τρίτες χώρες για την εκπόνηση εθνικών νομοθετημάτων και την προαγωγή μέτρων ενίσχυσης της διαφάνειας.

               (7)

               Στις 6 Δεκεμβρίου 2006 η Γενική Συνέλευση των Ηνωμένων Εθνών, με την υποστήριξη όλων των κρατών μελών της Ευρωπαϊκής Ένωσης, εξέδωσε το ψήφισμα 61/89, με τίτλο «Προς μια συνθήκη για το εμπόριο όπλων: θέσπιση διεθνών κοινών κανόνων για την εισαγωγή, την εξαγωγή και τη μεταβίβαση συμβατικών όπλων». Τον Δεκέμβριο του 2006 καθώς και τον Ιούνιο και τον Δεκέμβριο του 2007 το Συμβούλιο ενέκρινε συμπεράσματα όπου τονίζεται ότι η ΕΕ και τα κράτη μέλη της πρέπει να διαδραματίσουν ενεργό ρόλο και να συνεργαστούν με άλλα κράτη και περιφερειακές οργανώσεις στο πλαίσιο της διαδικασίας που διεξάγεται υπό την αιγίδα των Ηνωμένων Εθνών για τη θέσπιση διεθνών κοινών κανόνων για την εισαγωγή, την εξαγωγή και τη μεταβίβαση συμβατικών όπλων, ώστε να συμβάλουν τα μέγιστα στην αντιμετώπιση της ανεπιθύμητης και ανεύθυνης διάδοσης συμβατικών όπλων που υπονομεύει την ειρήνη, την ασφάλεια, την ανάπτυξη και τον πλήρη σεβασμό των δικαιωμάτων του ανθρώπου.

               (8)

               Στις 17 Μαρτίου 2008, το Συμβούλιο υιοθέτησε την κοινή δράση 2008/230/ΚΕΠΠΑ προς υποστήριξη των δραστηριοτήτων της ΕΕ για την προώθηση σε τρίτες χώρες του ελέγχου των εξαγωγών όπλων και των αρχών και κριτηρίων του Κώδικα συμπεριφοράς της ΕΕ για τις εξαγωγές όπλων (2), η δε τελευταία δραστηριότητα στο πλαίσιο της κοινής αυτής δράσης διεξήχθη στις 27 και 28 Οκτωβρίου 2009,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Για τους σκοπούς της πρακτικής εφαρμογής:

               —

               της Ευρωπαϊκής Στρατηγικής Ασφάλειας,

               —

               της στρατηγικής της ΕΕ για την καταπολέμηση της παράνομης συσσώρευσης και διακίνησης SALW και των πυρομαχικών τους,

               —

               του άρθρου 11 της κοινής θέσης 2008/944/ΚΕΠΠΑ,

               —

               του προγράμματος της ΕΕ για την πρόληψη και την καταπολέμηση της παράνομης εμπορίας συμβατικών όπλων,

               —

               της Διεθνούς Πράξης που παρέχει τη δυνατότητα στα κράτη να εντοπίζουν και να επισημαίνουν, κατά τρόπο έγκαιρο και αξιόπιστο, τα παράνομα φορητά όπλα και τον ελαφρό οπλισμό, και

               —

               των συμπερασμάτων του Συμβουλίου σχετικά με τη διεθνή συνθήκη για το εμπόριο όπλων,

         η Ευρωπαϊκή Ένωση υποστηρίζει τις δραστηριότητες για την προώθηση των ακόλουθων στόχων:

               α)

               προώθηση στις τρίτες χώρες των κριτηρίων και των αρχών της κοινής θέσης 2008/944/ΚΕΠΠΑ,

               β)

               παροχή βοήθειας προς τρίτες χώρες για την έκδοση και εφαρμογή νομοθετημάτων που να εξασφαλίζουν αποτελεσματικό έλεγχο των εξαγωγών όπλων,

               γ)

               παροχή βοήθειας προς τρίτες χώρες στον τομέα της εκπαίδευσης των αρμόδιων υπαλλήλων για τη χορήγηση αδειών προκειμένου να εξασφαλίζονται η προσήκουσα εφαρμογή και επιβολή των ελέγχων των εξαγωγών όπλων,

               δ)

               παροχή βοήθειας προς τρίτες χώρες και περιοχές για την κατάρτιση εθνικών και περιφερειακών εκθέσεων σχετικά με τις εξαγωγές όπλων και την προώθηση άλλων μορφών ελέγχου με σκοπό την προαγωγή της διαφάνειας και της υποχρέωσης λογοδοσίας στον τομέα των εξαγωγών όπλων,

               ε)

               ενθάρρυνση τρίτων χωρών προκειμένου να υποστηρίξουν τη διαδικασία που διεξάγεται υπό την αιγίδα των Ηνωμένων Εθνών, με σκοπό την έγκριση νομικώς δεσμευτικής διεθνούς συνθήκης για τη θέσπιση κοινών κανόνων όσον αφορά το παγκόσμιο εμπόριο συμβατικών όπλων, και παροχή βοήθειας προκειμένου να εξασφαλιστεί ότι οι ενδιαφερόμενες τρίτες χώρες θα είναι σε θέση να συμμορφωθούν με τους εν λόγω κοινούς κανόνες όταν αυτοί εγκριθούν.

         2.   Περιγραφή των σχεδίων για την προώθηση των στόχων που αναφέρονται στην παράγραφο 1 παρατίθεται στο παράρτημα.
   Άρθρο 2
   1.   Ο Ύπατος Εκπρόσωπος της Ένωσης για τις Εξωτερικές Υποθέσεις και την Πολιτικής Ασφάλειας (ΥΕ) είναι αρμόδιος για την εφαρμογή της παρούσας απόφασης.
   2.   Η τεχνική εφαρμογή των σχεδίων που αναφέρονται στο άρθρο 1 παράγραφος 2 διεξάγεται από την ακόλουθη εκτελεστική οντότητα:
   Το Γερμανικό Ομοσπονδιακό Γραφείο Οικονομικών και Ελέγχου Εξαγωγών, BAFA.
   3.   Η εκτελεστική οντότητα εκτελεί τα καθήκοντά της υπό την ευθύνη του ΥΕ. Προς τούτο, ο ΥΕ συμφωνεί με τον εκτελεστικό φορέα τις απαιτούμενες ρυθμίσεις.
   Άρθρο 3
   1.   Το ποσό δημοσιονομικής αναφοράς για την εκτέλεση των σχεδίων που αναφέρονται στο άρθρο 1 παράγραφος 2 ανέρχεται σε 787 000 EUR.
   2.   Η διαχείριση των χρηματοδοτούμενων από το ποσό που ορίζεται στην παράγραφο 1 δαπανών εκτελείται σύμφωνα με τις διαδικασίες και τους κανόνες που εφαρμόζονται στον προϋπολογισμό της Ένωσης.
   3.   Η Επιτροπή επιβλέπει την ορθή εκτέλεση της συνεισφοράς της ΕΕ που αναφέρεται στην παράγραφο 1 του παρόντος άρθρου. Για τον σκοπό αυτό, συνάπτει χρηματοδοτικές συμφωνίες με την εκτελεστική οντότητα που αναφέρεται στο άρθρο 2 παράγραφος 2. Η χρηματοδοτική συμφωνία ορίζει ότι η εκτελεστική οντότητα πρέπει να μεριμνά για την προβολή της συνεισφοράς της ΕΕ, ανάλογα προς το μέγεθός της.
   4.   Η Επιτροπή επιδιώκει να συνάψει τη χρηματοδοτική συμφωνία που αναφέρεται στην παράγραφο 3 το συντομότερο δυνατό μετά την έναρξη ισχύος της παρούσας απόφασης. Ενημερώνει το Συμβούλιο για τυχόν δυσκολίες όσον αφορά τη διαδικασία αυτή καθώς και για την ημερομηνία σύναψης της συμφωνίας.
   Άρθρο 4
   1.   Καταρτίζεται εμπεριστατωμένη έκθεση σχετική με την πρόοδο που πραγματοποιήθηκε σε καθεμία από τις δικαιούχες χώρες κατά την ολοκλήρωση του τελευταίου εργαστηρίου και των ανταλλαγών προσωπικού δυνάμει της παρούσας απόφασης από τους αρχηγούς αποστολής της ΕΕ σε καθεμία από τις δικαιούχες χώρες.
   2.   Ο ΥΕ υποβάλλει έκθεση στο Συμβούλιο για την εφαρμογή της παρούσας απόφασης, με βάση τις τακτικές εκθέσεις που εκπονούνται από την εκτελεστική οντότητα η οποία αναφέρεται στο άρθρο 2 παράγραφος 2 και τους αρχηγούς αποστολής που αναφέρονται στην παράγραφο 1 του παρόντος άρθρου. Οι εκθέσεις αυτές αποτελούν τη βάση της αξιολόγησης που πραγματοποιεί το Συμβούλιο. Η Επιτροπή παρέχει πληροφορίες για τη δημοσιονομική εφαρμογή των σχεδίων που αναφέρονται στο άρθρο 3 παράγραφος 3.
   Άρθρο 5
   Η παρούσα απόφαση αρχίζει να ισχύει την ημέρα της έκδοσής της.
   Λήγει 24 μήνες από την ημερομηνία σύναψης της χρηματοδοτικής συμφωνίας που προβλέπεται στο άρθρο 3 παράγραφος 3, ή έξι μήνες από την ημερομηνία έκδοσής της, εάν δεν έχει συναφθεί χρηματοδοτική συμφωνία εντός της περιόδου αυτής.
   Άρθρο 6
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Δεκεμβρίου 2009.

            Για το Συμβούλιο

            Ο Πρόεδρος

         A. CARLGREN

      (1)  ΕΕ L 335 της 13.12.2008, σ. 99.

      (2)  ΕΕ L 75 της 18.3.2008, σ. 81.

      ΠΑΡΑΡΤΗΜΑ

         Υποστήριξη των δραστηριοτήτων της ΕΕ για την προώθηση σε τρίτες χώρες του ελέγχου των εξαγωγών όπλων και των αρχών και κριτηρίων της κοινής θέσης 2008/944/ΚΕΠΠΑ

      I.   Στόχοι

      Οι συνολικοί στόχοι της παρούσας απόφασης είναι οι ακόλουθοι:

                  α)

                  προώθηση στις τρίτες χώρες των κριτηρίων και των αρχών της κοινής θέσης 2008/944/ΚΕΠΠΑ,

                  β)

                  παροχή βοήθειας προς τρίτες χώρες για την κατάρτιση και την εφαρμογή νομοθετημάτων που να εξασφαλίζουν αποτελεσματικό έλεγχο των εξαγωγών όπλων,

                  γ)

                  παροχή βοήθειας προς διάφορες χώρες στον τομέα της εκπαίδευσης των αρμόδιων υπαλλήλων για τη χορήγηση αδειών προκειμένου να εξασφαλίζεται η προσήκουσα διεξαγωγή και έλεγχος των εξαγωγών όπλων,

                  δ)

                  παροχή βοήθειας προς χώρες και περιοχές για την κατάρτιση εθνικών και περιφερειακών εκθέσεων σχετικά με τις εξαγωγές όπλων και την προώθηση άλλων μορφών ελέγχου με σκοπό την προαγωγή της διαφάνειας και της υποχρέωσης λογοδοσίας στον τομέα των εξαγωγών όπλων,

                  ε)

                  ενθάρρυνση τρίτων χωρών προκειμένου να υποστηρίξουν τη διαδικασία που διεξάγεται υπό την αιγίδα των Ηνωμένων Εθνών, με σκοπό την έγκριση νομικώς δεσμευτικής διεθνούς συνθήκης για τη θέσπιση κοινών κανόνων όσον αφορά το παγκόσμιο εμπόριο συμβατικών όπλων, και παροχή βοήθειας προκειμένου να εξασφαλιστεί ότι οι ενδιαφερόμενες τρίτες χώρες θα είναι σε θέση να συμμορφωθούν με τους εν λόγω κοινούς κανόνες όταν αυτοί εγκριθούν.

            II.   Σχέδια

                  Αντικείμενο:
                  Παροχή τεχνικής βοήθειας προς ενδιαφερόμενες τρίτες χώρες που έχουν δείξει προθυμία να βελτιώσουν τους κανόνες και τις πρακτικές τους στον τομέα του ελέγχου των εξαγωγών στρατιωτικού εξοπλισμού και να ευθυγραμμιστούν με βάση τους κανόνες και τις πρακτικές που έχουν συμφωνηθεί και εφαρμόζονται από τα κράτη μέλη της Ευρωπαϊκής Ένωσης και προβλέπονται στην κοινή θέση 2008/944/ΚΕΠΠΑ, συμπεριλαμβανομένου του σχετικού οδηγού χρήσης.

                  Περιγραφή και εκτίμηση κόστους:

                              (i)

                              Εργαστήρια με ομάδες χωρών
                              Το σχέδιο θα λάβει τη μορφή 5 διήμερων εργαστηρίων όπου θα κληθούν να συμμετάσχουν κρατικοί και τελωνειακοί υπάλληλοι και αρμόδιοι για τη χορήγηση σχετικών αδειών της επιλεγείσας ομάδας χωρών. Μπορεί επίσης να κληθούν εκπρόσωποι της αμυντικής βιομηχανίας. Τα εργαστήρια μπορούν να πραγματοποιηθούν σε μια δικαιούχο χώρα ή σε άλλο μέρος που θα προσδιορισθεί από τον ΥΕ. Την κατάρτιση στους σχετικούς τομείς θα παράσχουν εθνικοί εμπειρογνώμονες των κρατών μελών της ΕΕ από χώρες που έχουν ευθυγραμμισθεί με την κοινή θέση 2008/944/ΚΕΠΠΑ, η Γραμματεία του Συμβουλίου της ΕΕ ή/και ο ιδιωτικός τομέας (συμπεριλαμβανομένων ΜΚΟ).

                              (ii)

                              Ανταλλαγές προσωπικού
                              Το σχέδιο θα λάβει τη μορφή τεσσάρων το πολύ μηνιαίων επισκέψεων εργασίας ή μελέτης των κρατικών υπαλλήλων και/ή των αρμοδίων για τη χορήγηση σχετικών αδειών από δικαιούχες υποψήφιες χώρες της ΕΕ στις αρμόδιες αρχές κρατών μελών της ΕΕ ή τεσσάρων το πολύ μηνιαίων επισκέψεων εργασίας ή μελέτης κρατικών υπαλλήλων και/ή των αρμοδίων για τη χορήγηση σχετικών αδειών από κράτη μέλη της ΕΕ στις αρμόδιες αρχές δικαιούχων χωρών (1).

            III.   Διάρκεια

      Η συνολική εκτιμώμενη διάρκεια της υλοποίησης των σχεδίων είναι 24 μήνες.
      IV.   Δικαιούχοι

                  Πρώτο εξάμηνο 2010:

                              (i)

                              χώρες των Δυτικών Βαλκανίων (Αλβανία, Βοσνία-Ερζεγοβίνη, Κροατία, Πρώην Γιουγκοσλαβική Δημοκρατία της Μακεδονίας, Μαυροβούνιο και Σερβία)

                              (ii)

                              Οι μεσογειακοί εταίροι της Βόρειας Αφρικής στο πλαίσιο της Ευρωπαϊκής Πολιτικής Γειτονίας (Αλγερία, Αίγυπτος, Λιβύη, Μαρόκο και Τυνησία)

                  Δεύτερο εξάμηνο 2010:
                  Εταίροι της Ανατολικής Ευρώπης και του Καυκάσου στο πλαίσιο της Ευρωπαϊκής Πολιτικής Γειτονίας (Αρμενία, Αζερμπαϊτζάν, Λευκορωσία, Γεωργία, Μολδαβία και Ουκρανία)

                  Πρώτο εξάμηνο 2011:
                  Οι χώρες των Δυτικών Βαλκανίων (Αλβανία, Βοσνία-Ερζεγοβίνη, Κροατία, Πρώην Γιουγκοσλαβική Δημοκρατία της Μακεδονίας, Μαυροβούνιο και Σερβία)

                  Δεύτερο εξάμηνο 2011:
                  Εταίροι της Ανατολικής Ευρώπης και του Καυκάσου στο πλαίσιο της Ευρωπαϊκής Πολιτικής Γειτονίας (Αρμενία, Αζερμπαϊτζάν, Λευκορωσία, Γεωργία, Μολδαβία και Ουκρανία)

            Εάν λόγω απρόβλεπτων περιστάσεων καθίσταται αναγκαία η τροποποίηση του καταλόγου των δικαιούχων ή το χρονοδιάγραμμα των εργαστηρίων, η Ομάδα εξαγωγών συμβατικών όπλων (COARM) μπορεί, κατόπιν προτάσεως του ΥΕ, να αποφασίσει να το πράξει.
      (Σε περίπτωση που κάποια από τις προαναφερόμενες χώρες δεν επιθυμεί να συμμετάσχει στο εργαστήριο, μπορούν να επιλεγούν επιπροσθέτως χώρες (2) από τους ακόλουθους άλλους εταίρους της Ευρωπαϊκής Πολιτικής Γειτονίας: Ισραήλ, Ιορδανία, Λίβανος, Παλαιστινιακή Αρχή, Συρία).
      V.   Εκτίμηση αντικτύπου

      Ο αντίκτυπος της παρούσας απόφασης του Συμβουλίου και της κοινής δράσης 2008/230/ΚΕΠΠΑ θα πρέπει να εκτιμηθεί από τεχνική άποψη κατά την ολοκλήρωση του τελευταίου εργαστηρίου και των ανταλλαγών προσωπικού δυνάμει της παρούσας απόφασης. Αυτό θα γίνει υπό μορφή εμπεριστατωμένων εκθέσεων για την έκδοση των σχετικών νομοθετημάτων, του καθορισμού των αρχών ελέγχου των εξαγωγών και θέσπισης αποτελεσματικών ελέγχων των εξαγωγών σε καθεμία από τις δικαιούχες χώρες.

         (1)  Η επιλογή των δικαιούχων των ανταλλαγών προσωπικού εγκρίνεται στο πλαίσιο της αρμόδιας ομάδας εργασίας του Συμβουλίου βάσει προτάσεως του ΥΕ.

         (2)  Εφόσον επέλθει συμφωνία στο πλαίσιο της σχετικής ομάδας εργασίας του Συμβουλίου βάσει προτάσεως του ΥΕ.


Avis juridique important

|

31988D0022

88/22/ΕΟΚ: Απόφαση του Συμβουλίου της 15ης Ιουνίου 1987 σχετικά με τη σύναψη του πρωτοκόλλου προσχώρησης του Βασιλείου του Μαρόκου στη Γενική Συμφωνία Δασμών και Εμπορίου

Επίσημη Εφημερίδα αριθ. L 010 της 14/01/1988 σ. 0027 - 0027 Φινλανδική ειδική έκδοση: Κεφάλαιο 11 τόμος 13 σ. 0229  Σουηδική ειδική έκδοση: Κεφάλαιο 11 τόμος 13 σ. 0229

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 15ης Ιουνίου 1987  σχετικά με τη σύναψη του πρωτοκόλλου προσχώρησης του Βασιλείου του Μαρόκου στη Γενική Συμφωνία Δασμών και Εμπορίου  (88/22/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  Εκτιμώντας:  ότι το Βασίλειο του Μαρόκου άρχισε διαπραγματεύσεις με την Κοινότητα και τα άλλα συμβαλλόμενα μέρη της Γενικής Συμφωνίας Δασμών και Εμπορίου με στόχο την προσχώρησή του σ' αυτή τη γενική συμφωνία·  ότι το αποτέλεσμα των διαπραγματεύσεων αυτών είναι αποδεκτό για την Κοινότητα,  ΑΠΟΦΑΣΙΖΕΙ:  Άρθρο 1  Το πρωτόκολλο προσχώρησης του Βασιλείου του Μαρόκου στη Γενική Συμφωνία Δασμών και Εμπορίου εγκρίνεται εξ ονόματος της Κοινότητας.  Το κείμενο του πρωτοκόλλου επισυνάπτεται στην παρούσα απόφαση.  Άρθρο 2  Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο δεσμεύοντας την Κοινότητα.  Λουξεμβούργο, 15 Ιουνίου 1987.  Για το Συμβούλιο  Ο Πρόεδρος  P. DE KEERSMAEKER


Avis juridique important

|

31990D0131

90/131/ΕΟΚ: Απόφαση του Συμβουλίου της 26ης Φεβρουαρίου 1990 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας στον τομέα της έρευνας στην ιατρική και την υγεία

Επίσημη Εφημερίδα αριθ. L 074 της 20/03/1990 σ. 0020

ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Φεβρουαρίου 1990 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας στον τομέα της έρευνας στην ιατρική και την υγεία (90/131/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο^130^Q παράγραφος^2,  την πρόταση της Επιτροπής^(1),  σε συνεργασία με το Ευρωπαϊκό Κοινοβούλιο^(2),  ιΕχοντας υπόψη τη γνώμη της Οικονομικής και Κοινωνικής Επιτροπής^(3),  Εκτιμώντας:  ότι με την απόφαση 87/551/ΕΟΚ^(4), το Συμβούλιο θέσπισε ένα κοινοτικό πρόγραμμα συντονισμού της έρευνας και της ανάπτυξης στον τομέα της έρευνας στην ιατρική και την υγεία (1987-1991)  ότι το άρθρο 7 παράγραφος 2 της απόφασης αυτής εξουσιοδοτεί την  Επιτροπή να διεξάγει διαπραγματεύσεις για συμφωνίες με τις τρίτες χώρες που συμμετέχουν στην ευρωπαϊκή συνεργασία στον τομέα της επιστημονικής και τεχνικής έρευνας (COST), με σκοπό τη συμμετοχή τους εν όλω ή εν μέρει στο πρόγραμμα αυτό  ότι με την απόφαση 87/177/ΕΟΚ^(5) το Συμβούλιο ενέκρινε, εξ ονόματος της Ευρωπαϊκής Οικονομικής Κοινότητας, τη σύναψη της συμφωνίας-πλαισίου για την επιστημονική και τεχνική συνεργασία μεταξύ των Ευρωπαϊκών Κοινοτήτων και, μεταξύ άλλων, του Βασιλείου  της Νορβηγίας  ότι πρέπει να εγκριθεί η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας στον τομέα της έρευνας στην ιατρική και την υγεία,  ΑΠΟΦΑΣΙΖΕΙ:    Άρθρο 1 Η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας στον τομέα της έρευνας στην ιατρική και την υγεία εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2 Ο Πρόεδρος του Συμβουλίου προβαίνει στην ανακοίνωση που προβλέπεται στο άρθρο 7 της συμφωνίας^(6) εξ ονόματος της Κοινότητας.   Βρυξέλλες, 26 Φεβρουαρίου 1990.  Για το Συμβούλιο Ο Πρόεδρος M. SMITH   (1) EE ariu. C 223 thw 30. 8. 1989, s. 15. (2) EE ariu. C 304 thw 4. 12. 1989, s. 34 kai apofash thw 14. 2. 1990 (den exei akomh dhmosiezuei sthn Epishmh Efhmerida). (3) EE ariu. C 56 thw 7. 3. 1990. (4) EE ariu. L 334 thw 24. 11. 1987, s. 20. (5) EE ariu. L 71 thw 14. 3. 1987, s. 29. (6) H hmeromhnia enarjevw isxzow thw szmfvniaw dhmosiezetai sthn Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου.


Avis juridique important

|

31999D0703

1999/703/ΕΚ, ΕΚΑΧ, Ευρατόμ: Απόφαση της Επιτροπής, της 18ης Αυγούστου 1999, για την αναπροσαρμογή των διορθωτικών συντελεστών που εφαρμόζονται από την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου 1998 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες [κοινοποιηθείσα υπό τον αριθμό Ε(1999) 2586]

Επίσημη Εφημερίδα αριθ. L 277 της 28/10/1999 σ. 0037 - 0039

ΑΠΟΦΑΣΗ ΤΗΣ ΕΠΙΤΡΟΠΗΣτης 18ης Αυγούστου 1999για την αναπροσαρμογή των διορθωτικών συντελεστών που εφαρμόζονται από την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου 1998 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες[κοινοποιηθείσα υπό τον αριθμό Ε(1999) 2586](1999/703/ΕΚ, ΕΚΑΧ, Ευρατόμ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68(1) και τροποποιήθηκαν τελευταία από τον κανονισμό (ΕΚ, ΕΚΑΧ, Ευρατόμ) αριθ. 2762/98(2), και ιδίως το άρθρο 13 δεύτερο εδάφιο του παραρτήματος Χ,Εκτιμώντας τα ακόλουθα:με τον κανονισμό (ΕΚ, ΕΚΑΧ, Ευρατόμ) αριθ. 342/1999 του Συμβουλίου(3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται, από την 1η Ιουλίου 1998, στις αποδοχές που καταβάλλονται στο νόμισμα της χώρας υπηρεσίας στους υπαλλήλους που είναι τοποθετημένοι σε τρίτες χώρες·κατά τη διάρκεια των τελευταίων μηνών, η Επιτροπή προέβη σε διάφορες αναπροσαρμογές αυτών των διορθωτικών συντελεστών(4), σύμφωνα με το άρθρο 13 του παραρτήματος Χ του κανονισμού υπηρεσιακής κατάστασης·ενδείκνυται να αναπροσαρμοστούν, σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης, από την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου 1998, ορισμένοι από αυτούς τους διορθωτικούς συντελεστές, δεδομένου ότι σύμφωνα με τα στατιστικά δεδομένα που ευρίσκονται στη διάθεση της Επιτροπής, η διακύμανση του κόστους ζωής, υπολογιζόμενη με το διορθωτικό συντελεστή και την αντίστοιχη τιμή συναλλάγματος, απεδείχθη, για ορισμένες τρίτες χώρες, μεγαλύτερη από 5 % από τον τελευταίο προσδιορισμό τους ή την τελευταία αναπροσαρμογή τους,ΑΠΟΦΑΣΙΖΕΙ:Άρθρο μόνοΜε έναρξη ισχύος την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου 1998, οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε τρίτες χώρες, οι οποίοι καταβάλλονται στο νόμισμα της χώρας υπηρεσίας, προσαρμόζονται όπως ορίζεται στο παράρτημα.Οι τιμές συναλλάγματος που χρησιμοποιούνται για τον υπολογισμό αυτών των αποδοχών είναι εκείνες που χρησιμοποιούνται για την εκτέλεση του συνολικού προϋπολογισμού των Ευρωπαϊκών Κοινοτήτων για το μήνα που προηγείται των ημερομηνιών που αναφέρονται στο πρώτο εδάφιο.Βρυξέλλες, 18 Αυγούστου 1999.Για την ΕπιτροπήHans VAN DEN BROEKΜέλος της Επιτροπής(1) ΕΕ L 56 της 4.3.1968, σ. 1.(2) ΕΕ L 346 της 22.12.1998, σ. 1.(3) ΕΕ L 43 της 17.2.1999, σ. 1.(4) ΕΕ L 60 της 9.3.1999, σ. 83.ΠΑΡΑΡΤΗΜΑ>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>


Avis juridique important

|

31997D0836

97/836/ΕΚ: Απόφαση του Συμβουλίου της 27ης Νοεμβρίου 1997 ενόψει της προσχωρήσεως της Ευρωπαϊκής Κοινότητας στη συμφωνία της οικονομικής επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές «αναθεωρημένη συμφωνία του 1958»

Επίσημη Εφημερίδα αριθ. L 346 της 17/12/1997 σ. 0078 - 0094

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Νοεμβρίου 1997 ενόψει της προσχωρήσεως της Ευρωπαϊκής Κοινότητας στη συμφωνία της οικονομικής επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές «αναθεωρημένη συμφωνία του 1958»(97/836/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 100 Α και 113, σε συνδυασμό με το άρθρο 228 παράγραφος 2 πρώτη περίοδος, το άρθρο 228 παράγραφος 3 δεύτερο εδάφιο και το άρθρο 228 παράγραφος 4,την πρόταση της Επιτροπής (1),τη σύμφωνη γνώμη του Ευρωπαϊκού Κοινοβουλίου (2),Εκτιμώνας:(1) ότι το Συμβούλιο είχε εξουσιοδοτήσει την Επιτροπή, με την απόφαση της 23ης Οκτωβρίου 1990, να συμμετάσχει στη διαπραγμάτευση της αναθεώρησης της συμφωνίας της οικονομικής επιτροπής των Ηνωμένων Εθνών για την Ευρώπη (ΟΕΕ), σχετικά με την υιοθέτηση ομοιόμορφων όρων έγκρισης και αμοιβαίας αναγνώρισης έγκρισης εξοπλισμών και εξαρτημάτων μηχανοκίνητων οχημάτων που έγινε στη Γενεύη στις 20 Μαρτίου 1958 7(2) ότι η συμφωνία του 1958 αναθεωρήθηκε 7(3) ότι, κατόπιν των προαναφερόμενων διαπραγματεύσεων, η Κοινότητα έχει την ευχέρεια να καταστεί συμβαλλόμενο μέρος της αναθεωρημένης συμφωνίας υπό την ιδιότητά της ως οργανισμού περιφερειακής οικονομικής ολοκλήρωσης, τα κράτη μέλη του οποίου του διαβίβασαν εξουσίες στον τομέα που καλύπτει η συμφωνία 7(4) ότι η προσχώρηση στην αναθεωρημένη συμφωνία εντάσσεται σε ένα στόχο κοινής εμπορικής πολιτικής, σύμφωνα με το άρθρο 113 της συνθήκης, να εξαλειφθούν τα τεχνικά εμπόδια στην εμπορία των μηχανοκίνητων οχημάτων μεταξύ των συμβαλλομένων μερών 7 ότι η συμμετοχή της Κοινότητας θα ενισχύσει τη βαρύτητα του έργου εναρμόνισης που επιτελείται στο πλαίσιο της συμφωνίας αυτής και θα επιτρέψει, κατά τον τρόπο αυτό, ευκολότερη πρόσβαση σε αγορές τρίτων χωρών 7 ότι η συμμετοχή αυτή πρέπει να οδηγήσει στην επίτευξη συνοχής μεταξύ των πράξεων που καλούνται «κανονισμοί» και εκδίδονται στο πλαίσιο της αναθεωρημένης συμφωνίας και της σχετικής κοινοτικής νομοθεσίας 7(5) ότι η έγκριση των μηχανοκίνητων οχημάτων και η τεχνική εναρμόνιση πραγματοποιούνται με βάση οδηγίες για τα συστήματα, τα κατασκευαστικά στοιχεία και τις ιδιαίτερες τεχνικές ενότητες των οχημάτων, βασιζόμενες στο άρθρο 100 Α της συνθήκης που αφορά την εγκαθίδρυση και τη λειτουργία της εσωτερικής αγοράς 7 ότι, από 1ης Ιανουαρίου 1996, σε ό,τι αφορά τα οχήματα της κατηγορίας Μ1, η εναρμόνιση είναι πλήρης και υποχρεωτική δυνάμει της οδηγίας 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους (3) και των ειδικών οδηγιών που αφορούν την εν λόγω κατηγορία οχημάτων 7(6) ότι η προσχώρηση της Κοινότητας στην αναθεωρημένη συμφωνία συνεπάγεται τροποποιήσεις πράξεων που έχουν εκδοθεί σύμφωνα με τη διαδικασία που προβλέπεται στο άρθρο 189 Β της συνθήκης 7 ότι, συνεπώς, απαιτείται η σύμφωνη γνώμη του Ευρωπαϊκού Κοινοβουλίου 7(7) ότι οι πράξεις που καλούνται «κανονισμοί», οι οποίες έχουν εκδοθεί στο πλαίσιο των οργάνων της αναθεωρημένης συμφωνίας, θα δεσμεύουν την Κοινότητα μετά τη λήξη προθεσμίας έξι μηνών από την κοινοποίησή τους, εφόσον η Κοινότητα δεν έχει γνωστοποιήσει τυχόν αντίθεσή της γι' αυτούς 7 ότι θα πρέπει, επομένως, να προβλεφθεί ότι της ψήφου της Κοινότητας για τις πράξεις αυτές, εφόσον δεν αποτελούν απλή προσαρμογή στην τεχνική πρόοδο, θα προηγείται απόφαση η οποία θα λαμβάνεται σύμφωνα με την ίδια διαδικασία με εκείνη που ισχύει για την προσχώρηση στην αναθεωρημένη συμφωνία 7(8) ότι, ωστόσο, εφόσον η έκδοση ενός κανονισμού του είδους αυτού δεν αποτελεί απλώς προσαρμογή στην τεχνική πρόοδο, η ψήφος της Κοινότητας μπορεί να αποφασίζεται σύμφωνα με τη διαδικασία που χρησιμοποιείται για τις τεχνικές προσαρμογές των οδηγιών που αφορούν την έγκριση τύπου των οχημάτων 7(9) ότι ενδείκνυται να θεσπισθούν πρακτικές ρυθμίσεις σχετικά με τη συμμετοχή της Κοινότητας και των κρατών μελών στην αναθεωρημένη συμφωνία 7(10) ότι η αναθεωρημένη συμφωνία προβλέπει απλουστευμένη διαδικασία για την τροποποίησή της 7 ότι θα πρέπει να εξασφαλίζεται λήψη απόφασης σε κοινοτικό επίπεδο, η οποία να λαμβάνει υπόψη τους περιορισμούς της διαδικασίας αυτής 7(11) ότι, σύμφωνα με τις διατάξεις της αναθεωρημένης συμφωνίας, κάθε νέο συμβαλλόμενο μέρος έχει τη δυνατότητα, κατά την κατάθεση των εγγράφων προσχώρησης, να δηλώσει ταυτοχρόνως ότι δεν προτίθεται να δεσμεύεται από ορισμένους κανονισμούς ΟΕΕ/ΟΗΕ, τους οποίους πρέπει να προσδιορίσει 7 ότι η Κοινότητα επιθυμεί να χρησιμοποιήσει τη διάταξη αυτή ούτως ώστε να προσχωρήσει αμέσως στον κατάλογο των κανονισμών που θεωρούνται βασικοί για την καλή λειτουργία του συστήματος έγκρισης των οχημάτων, όπως έχει καθοριστεί προηγουμένως στις οδηγίες 70/156/ΕΟΚ, 74/150/ΕΟΚ (4) και 92/61/ΕΟΚ (5) και να εξετάσει κατά περίπτωση τη δυνατότητα προσχώρησης στους άλλους κανονισμούς αργότερα, με βάση τη σημασία τους για την έγκριση των οχημάτων σε κοινοτικό επίπεδο και, επίσης, σε διεθνές επίπεδο 7(12) ότι η προσχώρηση αυτή δεν προδικάζει τη δυνατότητα παύσης της εφαρμογής των κανονισμών ΟΕΕ/ΟΗΕ οι οποίοι περιλαμβάνονται στον κατάλογο που έχει αποδεχθεί η Κοινότητα, σύμφωνα με το άρθρο 1 παράγραφος 6 της αναθεωρημένης συμφωνίας 7 ότι η εν λόγω παύση της εφαρμογής θα αφορά, ιδίως, περιπτώσεις όπου η Κοινότητα θεσπίζει αυστηρότερες οριακές τιμές για εκπομπές ρύπων και θορύβου και οι αντίστοιχοι κανονισμοί ΟΕΕ/ΟΗΕ δεν έχουν τροποποιηθεί αναλόγως 7(13) ότι, εφόσον η Κοινότητα δεν προσχωρήσει σε όλους τους κανονισμούς ΟΕΕ/ΟΗΕ αλλά σε έναν συγκεκριμένο κατάλογο αυτών των κανονισμών που θεωρούνται βασικοί για την καλή λειτουργία έγκρισης των οχημάτων, θα πρέπει να επιτραπεί στα κράτη μέλη που έχουν υπογράψει τους εν λόγω κανονισμούς στους οποίους η Κοινότητα δεν προσχωρεί, να εξακολουθήσουν να τους διαχειρίζονται και να παρακολουθούν την εξέλιξή τους 7(14) ότι, σύμφωνα με το άρθρο 234 της συνθήκης, τα κράτη μέλη θα πρέπει να εξασφαλίσουν ότι δεν υπάρχει τη στιγμή αυτή ασυμβίβαστο μεταξύ των κανονισμών ΟΕΕ/ΟΗΕ που έχουν ήδη υπογραφεί και στους οποίους η Κοινότητα δεν προσχωρεί και της αντίστοιχης ισχύουσας κοινοτικής νομοθεσίας 7(15) ότι η προσχώρηση των κρατών μελών στους κανονισμούς ΟΕΕ/ΟΗΕ θα πρέπει να συμβιβάζεται με τις διατάξεις των οδηγιών 70/156/ΕΟΚ, 74/150/ΕΟΚ και 92/61/ΕΟΚ και θα πρέπει να λαμβάνονται υπόψη οι δαδικασίες της οδηγίας 83/189/ΕΟΚ του Συμβουλίου, της 28ης Μαρτίου 1983, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών (6) 7(16) ότι, δυνάμει των κανόνων της Κοινότητας, τα κράτη μέλη είναι αρμόδια για την υλοποίηση των υποχρεώσεων που απορρέουν από τα άρθρα 2, 4 και 5 της αναθεωρημένης συμφωνίας,ΑΠΟΦΑΣΙΖΕΙ:Άρθρο 1 Η Κοινότητα προσχωρεί στην αναθεωρημένη συμφωνία της οικονομικής επιτροπής των Ηνωμένων Εθνών σχετικά με την υιοθέτηση ομοιόμορφων τεχνικών προδιαγραφών για τα τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές, στο εξής καλούμενη «αναθεωρημένη συμφωνία».Το κείμενο της αναθεωρημένης συμφωνίας περιλαμβάνεται στο παράρτημα Ι της παρούσας απόφασης.Άρθρο 2 Ο πρόεδρος του Συμβουλίου εξουσιοδοτείται να ορίσει το πρόσωπο που θα είναι αρμόδιο να καταθέσει την πράξη προσχώρησης σύμφωνα με το άρθρο 6 παράγραφος 3 της αναθεωρημένης συμφωνίας και να προβεί στην κοινοποίηση που προβλέπεται στο παράρτημα IV της παρούσας απόφασης.Άρθρο 3 1. Σύμφωνα με το άρθρο 1 παράγραφος 5 της αναθεωρημένης συμφωνίας, η Κοινότητα δηλώνει ότι περιορίζει την προσχώρησή της στην εφαρμογή των κανονισμών ΟΕΕ/ΟΗΕ, των οποίων ο κατάλογος παρατίθεται στο παράρτημα ΙΙ της παρούσας απόφασης.2. Σύμφωνα με το άρθρο 1 παράγραφος 6 της αναθεωρημένης συμφωνίας, η Κοινότητα μπορεί να αποφασίσει, σύμφωνα με τη διαδικασία που προβλέπεται στο άρθρο 4 παράγραφος 2 δεύτερη περίπτωση της παρούσας απόφασης, να σταματήσει την εφαρμογή κανονισμού ΟΕΕ/ΟΗΕ που έχει προηγουμένως αποδεχθεί.3. Σύμφωνα με το άρθρο 1 παράγραφος 7 της αναθεωρημένης συμφωνίας, η Κοινότητα μπορεί να αποφασίσει, σύμφωνα με τη διαδικασία που προβλέπεται στο άρθρο 4 παράγραφος 2 δεύτερη περίπτωση της παρούσας απόφασης, να εφαρμόσει κάποιον, ορισμένους ή το σύνολο των κανονισμών ΟΕΕ/ΟΗΕ στους οποίους δεν είχε προσχωρήσει τη στιγμή της προσχώρησής της στην αναθεωρημένη συμφωνία.Άρθρο 4 1. Οι πρακτικές ρυθμίσεις για τη συμμετοχή της Κοινότητας και των κρατών μελών στις εργασίες της ΟΕΕ/ΟΗΕ ορίζονται στο παράρτημα ΙΙΙ.Η συμβολή της Κοινότητας όσον αφορά τις προτεραιότητες του προγράμματος εργασιών της ΟΕΕ/ΟΗΕ καθορίζεται σύμφωνα με τη διαδικασία που προβλέπει το παράρτημα ΙΙΙ σημείο 1.2. Η Κοινότητα ψηφίζει υπέρ της εγκρίσεως ενός σχεδίου κανονισμού ΟΕΕ/ΟΗΕ ή ενός σχεδίου τροποποίησης κανονισμού:- όταν, σε περίπτωση προσαρμογής στην τεχνική πρόοδο ενός υπάρχοντος κανονισμού, το σχέδιο έχει εγκριθεί σύμφωνα με τη διαδικασία του άρθρου 13 της οδηγίας 70/156/ΕΟΚ,- στις υπόλοιπες περιπτώσεις, όταν, ύστερα από πρόταση της Επιτροπής και κατόπιν σύμφωνης γνώμης του Ευρωπαϊκού Κοινοβουλίου, το Συμβούλιο έχει εγκρίνει το σχέδιο με ειδική πλειοψηφία.3. Όταν ένας κανονισμός ΟΕΕ/ΟΗΕ ή μια τροποποίηση κανονισμού ΟΕΕ/ΟΗΕ εκδίδεται χωρίς τη θετική ψήφο της Κοινότητας, η Κοινότητα διατυπώνει αντίρρηση σύμφωνα με το άρθρο 1 παράγραφος 2 δεύτερο εδάφιο της αναθεωρημένης συμφωνίας.4. Στην περίπτωση που η Κοινότητα ψηφίζει υπέρ κανονισμού ΟΕΕ/ΟΗΕ ή τροποποίησης κανονισμού ΟΕΕ/ΟΗΕ, στην απόφαση θα αναφέρεται επίσης εάν ο εν λόγω κανονισμός θα αποτελέσει μέρος του συνολικού συστήματος έγκρισης τύπου ΕΚ και εάν θα αντικαταστήσει την υπάρχουσα νομοθεσία της Κοινότητας.5. Πριν να τεθούν σε ισχύ οι κανονισμοί ΟΕΕ/ΟΗΕ και οι τροποποιήσεις κανονισμών ΟΕΕ/ΟΗΕ που είναι δεσμευτικοί για την Κοινότητα, δημοσιεύονται στην Επίσημη Εφημερίδα των Ευρωπαϊκών Κοινοτήτων στις επίσημες γλώσσες των Κοινοτήτων.Άρθρο 5 1. Οι προτάσεις τροποποίησης της αναθεωρημένης συμφωνίας που υποβάλλονται στα συμβαλλόμενα μέρη εξ ονόματος της Κοινότητας αποφασίζονται από το Συμβούλιο με ειδική πλειοψηφία ύστερα από πρόταση της Επιτροπής και κατόπιν της γνώμης του Ευρωπαϊκού Κοινοβουλίου.2. Η απόφαση για τη διατύπωση τυχόν αντιρρήσεων όσον αφορά τις προτάσεις τροποποίησης της αναθεωρημένης συμφωνίας που υποβάλλονται από άλλα συμβαλλόμενα μέρη λαμβάνεται σύμφωνα με τη διαδικασία που ακολουθείται για την προσχώρηση στη συμφωνία. Εφόσον η διαδικασία αυτή δεν περατωθεί μία εβδομάδα πριν από τη λήξη της προθεσμίας που προβλέπεται στο άρθρο 13 σημείο 2 της αναθεωρημένης συμφωνίας, η Επιτροπή διατυπώνει, εξ ονόματος της Κοινότητας, αντίρρηση για την τροπολογία πριν από τη λήξη της προθεσμίας.Άρθρο 6 Τα κράτη μέλη που θα υπογράψουν ή έχουν υπογράψει κανονισμούς ΟΕΕ/ΟΗΕ, οι οποίοι δεν δεσμεύουν την Κοινότητα, μπορούν να εξακολουθήσουν να τους διαχειρίζονται και να παρακολουθούν την εξέλιξή τους με την έγκριση τροποποιήσεων συναρτήσει των εξελίξεων της τεχνικής προόδου εξασφαλίζοντας συγχρόνως:- ότι η υπογραφή των κανονισμών αυτών συμβιβάζεται με τις διατάξεις των οδηγιών 70/156/ΕΟΚ, 74/150/ΕΟΚ και 92/61/ΕΟΚ και- ότι τηρούνται οι διαδικασίες της οδηγίας 83/189/ΕΟΚ.Βρυξέλλες, 27 Νοεμβρίου 1997.Για το ΣυμβούλιοΟ ΠρόεδροςG. WOHLFART(1) ΕΕ C 69 της 7. 3. 1996, σ. 4.(2) Σύμφωνη γνώμη που διατυπώθηκε στις 21 Νοεμβρίου 1997 (δεν δημοσιεύθηκε ακόμα στην Επίσημη Εφημερίδα).(3) ΕΕ L 42 της 23. 2. 1970, σ. 1 7 οδηγία όπως τροποποιήθηκε τελευταία από την οδηγία 96/27/ΕΚ (ΕΕ L 169 της 8. 7. 1996, σ. 1).(4) ΕΕ L 84 της 24. 3. 1974, σ. 10 7 οδηγία όπως τροποποιήθηκε τελευταία από την πράξη προσχώρησης του 1994.(5) ΕΕ L 225 της 10. 8. 1992, σ. 72 7 οδηγία όπως τροποποιήθηκε τελευταία από την πράξη προσχώρησης του 1994.(6) ΕΕ L 109 της 26. 4. 1983, σ. 8 7 οδηγία όπως τροποποιήθηκε τελευταία από την απόφαση 96/139/ΕΚ της Επιτροπής (ΕΕ L 32 της 10. 2. 1996, σ. 31).